Towards Integrated Nano-Magnetics for High Frequency Power Supplies (HiFMag)
Independent Research Fund Denmark
Danmarks Tekniske Universitet
Strømomformere bruges i næsten al elektronik, f.eks. i vores opladere tilmobiltelefoner eller tablets, men også til elektriske kredsløb i f.eks. mobiltelefonen. Deres ydeevne har betydning for, hvor hurtigt vi kan oplade vores telefon, og hvor hurtig mikroprocessoren i telefonenen er. Når effektiviteten er mindre end 100 % betyder det energitab i form af varme. I dag er de magnetiske komponenter som transformatorer og induktorer i opladere næsten klodset store i forhold til andre elektriske kredsløbskomponenter. For at få mindre, hurtigere, og ikke mindst mere miljøvenlige strømomformere vil vi i dette projekt udvikle nye typer af komponenter, hvor magnetiske materialer bestående af nanopartikler integreres i mikrofabrikerede kredsløb. Nanopartiklerne har den fordel at de kan give høj induktans og samtidigt meget begrænset varmetab ved høje frekvenser (>10 MHz) sammenlignet med konventionelle materialer. Projektet kombinerer ekspertise inden for elektronik, fysik og mikrofabrikation på DTU og samarbejder med forskere i udlandet. Hvis vi lykkes med projektet, så vil det være en helt ny måde at lave at magnetiske komponenter på, og specifikt, med telefonopladeren som test-eksempel, så vil den fylde 1/10 af i dag, og bruge 7% mindre strøm. Hvis det implementeres i mobilopladere på en global skala, så vil det svare til en effekt reduktion på omkring10 GW, dvs. svarende til ~10 atomkraftværker).
Research Projects (Max 10 MDKK) / DFF-Forskningsprojekt2 / grant